পাপ গেয়

পাপ আলসান গেয় (, ; জন্ম: ২৪ ফেব্রুয়ারি ১৯৯৯; পাপ গেয় নামে সুপরিচিত) হলেন একজন ফরাসি–সেনেগালীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব ভিয়ারিয়াল এবং সেনেগাল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

২০১৭ সালে, গেয় ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় এক বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে সেনেগালের হয়ে আন্তর্জাতিক পর্যায়ে অভিষেক করেছেন; সেনেগালের জার্সি গায়ে তিনি এপর্যন্ত ৩৪ ম্যাচে ৩টি গোল করেছেন।

প্রারম্ভিক জীবন
পাপ আলসান গেয় ১৯৯৯ সালের ২৪শে ফেব্রুয়ারি তারিখে ফ্রান্সের মঁত্রোয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
গেয় ফ্রান্স অনূর্ধ্ব-১৮ এবং ফ্রান্স অনূর্ধ্ব-১৯ প্রতিনিধিত্ব করেছেন। ২০১৭ সালের ৮ই ফেব্রুয়ারি তারিখে তিনি ইতালি অনূর্ধ্ব-১৮ দলের বিরুদ্ধে ম্যাচে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।

২০২১ সালের ১৪ই নভেম্বর তারিখে, ২২ বছর, ৮ মাস ও ২১ দিন বয়সে, বাম পায়ে ফুটবল খেলায় পারদর্শী গেয় কঙ্গো প্রজাতন্ত্রের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে সেনেগালের হয়ে অভিষেক করেছেন। উক্ত ম্যাচের ৫৯তম মিনিটে মধ্যমাঠের খেলোয়াড় ইদ্রিসা গেয়ের বদলি খেলোয়াড় হিসেবে তিনি ৭ নম্বর জার্সি পরিধান করে মাঠে প্রবেশ করেছিলেন; ম্যাচটি সেনেগাল ২–০ গোলের ব্যবধানে জয়লাভ করেছিল। সেনেগালের হয়ে অভিষেকের বছরে গেয় সর্বমোট ১ ম্যাচে অংশগ্রহণ করেছেন।

তথ্যসূত্র

বহিঃসংযোগ



বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি ফুটবলার
বিষয়শ্রেণী:সেনেগালীয় ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:ভিয়ারিয়াল ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার
বিষয়শ্রেণী:সেনেগালের পুরুষ আন্তর্জাতিক ফুটবলার